SOLAR ปิดซิลลิ่ง! คาดรายใหญ่เข้าเก็งกำไรหลังราคาหุ้นยัง laggard
SOLAR ปิดซิลลิ่ง! คาดรายใหญ่เข้าเก็งกำไรหลังราคาหุ้นยัง laggard โดยปิดตลาดวันนี้ราคาอยู่ที่ 2.38 บาท เพิ่มขึ้น 0.54 บาท หรือ 29.35% สูงสุดที่ระดับ 2.38 บาท ต่ำสุดที่ระดับ 1.83 บาท มูลค่าการซื้อขาย 78.59 ล้านบาท 
5 ก.พ. 2561

ผู้สื่อข่าวรายงานว่า ราคาหุ้น บริษัท โซลาร์ตรอน จำกัด (มหาชน) หรือ SOLAR ปิดตลาดวันนี้ (5 ก.พ.61) ราคาอยู่ที่ 2.38 บาท เพิ่มขึ้น 0.54 บาท หรือ 29.35% สูงสุดที่ระดับ 2.38 บาท ต่ำสุดที่ระดับ 1.83 บาท มูลค่าการซื้อขาย 78.59 ล้านบาท โดยราคาหุ้นปรับตัวขึ้นทำจุดสูงสุดระหว่างวัน (Ceiling) ที่ราคา 2.38 บาท

ทั้งนี้ แหล่งข่าวจากวงการโบรกเกอร์ เปิดเผยว่า ปัจจัยที่ส่งผลให้ราคาหุ้น SOLAR ในช่วงบ่ายวันนี้พุ่งขึ้นชนซิลลิ่งด้วยวอลุ่มเทรดหนาแน่น คาดว่ามาจากการเข้ามาซื้อเก็งกำไรของนักลงทุนรายใหญ่ เนื่องจากราคาหุ้น SOLAR ในช่วงที่ผ่านมายังไม่ได้เคลื่อนไหวมากนัก อย่างไรก็ดี ราคาหุ้น SOLAR ที่วิ่งขึ้นมาอย่างก้าวกระโดดในลักษณะนี้ควรจะระมัดระวังการลงทุน และอาจจะต้องรอการแจ้งข่าวสารจากทางบริษัทออกมาอีกครั้ง